बच्चों की प्रतिभा पहचान उसे निखारें: गंधार
नाभा | डीएवीसैंटनरी पब्लिक स्कूल में वार्षिक सांस्कृतिक एवं पारितोषिक वितरण समारोह ‘इमोशन‘ आयोजित हुआ। कार्यक्रम डीएवी प्रबंधक समिति के सलाहकार विद्यालय के चेयरमैन एचआर गंधार तथा विद्यालय के क्षेत्रीय निदेशक विजय कुमार के मार्गदर्शन में हुआ। अध्यक्षता विद्यालय की प्रधानाचार्या मंजुला सहगल ने की। मुख्य अतिथि के रूप में विद्यालय के चेयरमैन एचआर गंधार विशेष अतिथि के रूप में प्रसिद्ध शिक्षाविद सुदेश गंधार मौजूद थे। प्रधानाचार्य समेत सभी टीचर्स ने हवन यज्ञ किया। समारोह का शुभारंभ गणेश वंदना के साथ हुई। इसके बाद स्टूडेंट्स ने शानदार कार्यक्रम प्रस्तुत कर सभी का मन मोह लिया। इस दौरान खेल और शिक्षा के क्षेत्र में शानदार प्रदर्शन करने वाले नर्सरी से 12वीं तक के स्टूडेंट्स को प्रमाण पत्र और पदक देकर सम्मानित किया गया। मुख्य अतिथि एचआर गंधार ने कहा कि बच्चों में छिपी प्रतिभा को पहचान कर उसे और निखारना चाहिए, जिससे स्टूडेंट्स उस क्षेत्र में खुद को सफल बना सकें। इस दौरान तमाम लोग मौजूद थे।
hin_Deva hin_Deva